Iš dalies pakeistas pasiūlymas Europos parlamento ir Tarybos direktyva nustatanti taisykles dėl fasuotų produktų vardinių kiekių, panaikinanti Tarybos direktyvas 75/106/EEB bei 80/232/EEB ir iš dalies pakeičianti Tarybos direktyvą 76/211/EEB (pateikta Komisijos pagal EB sutarties 250 straipsnio 2 dalį) /* KOM/2006/0171 galutinis - COD 2004/0248 */





[pic] | EUROPOS BENDRIJŲ KOMISIJA | Briuselis, 12.4.2006 KOM(2006) 171 galutinis 2004/0248 (COD) Iš dalies pakeistas pasiūlymas EUROPOS PARLAMENTO IR TARYBOS DIREKTYVA nustatanti taisykles dėl fasuotų produktų vardinių kiekių, panaikinanti Tarybos direktyvas 75/106/EEB bei 80/232/EEB ir iš dalies pakeičianti Tarybos direktyvą 76/211/EEB (pateikta Komisijos pagal EB sutarties 250 straipsnio 2 dalį) 2004/0248 (COD) Iš dalies pakeistas pasiūlymas EUROPOS PARLAMENTO IR TARYBOS DIREKTYVA nustatanti taisykles dėl fasuotų produktų vardinių kiekių, panaikinanti Tarybos direktyvas 75/106/EEB bei 80/232/EEB ir iš dalies pakeičianti Tarybos direktyvą 76/211/EEB (Tekstas svarbus EEE) 1. ĮVADINĖ INFORMACIJA Pasiūlymo priėmimas – KOM(2004) 708 galutinis 2004 m. spalio 25 d. Pasiūlymo perdavimas Tarybai ir Europos Parlamentui–KOM (2004) 708 galutinis – 2004/0248 (COD) –pagal Sutarties 95 straipsnį 2004 m. spalio 25 d. Europos ekonomikos ir socialinių reikalų komiteto nuomonė: 2005 m. balandžio 6 d. Europos Parlamento nuomonė – pirmasis svarstymas: 2006 m. vasario 2 d. 2. KOMISIJOS PASIŪLYMO TIKSLAS Pasiūlymas skirtas supaprastinti vardinius kiekius nurodančius dabartinius EB teisės aktus. Juo bus panaikintas dabartinis šios srities reguliavimas EB ir nacionaliniais teisės aktais. Išimtis bus padaryta tik vyno ir spiritinių gėrimų sektoriui, paliekant fiksuotus privalomus vardinius kiekius, kurių vartotojams parduodama daugiausiai. 3. KOMISIJOS NUOMONĖ APIE PARLAMENTO PRIIMTUS PAKEITIMUS 3.1. Komisija sutinka su šiais pakeitimais: 1, 2, 8, 10, 11, 13, 14, 16. Komisija gali sutikti su šiais Europos Parlamento pasiūlytais formuluočių pakeitimais. 1 pakeitime nurodomas faktas, kad vartotojų apsaugą palengvina bendrosios direktyvos, kurios buvo priimtos po to, kai buvo nustatyti fiksuoti dydžiai. 2 pakeitime , iš dalies sutampančiame su 7 konstatuojamąja dalimi, pateikiama nuoroda į faktą, kad kai kurie fiksuoti privalomi vardiniai kiekiai kol kas turi būti išlaikyti. 8 pakeitimu pridedama standartinė konstatuojamoji dalis, šiuo metu reikalinga direktyvoms perkelti. 10 pakeitime išsamiau paaiškinama, kad fiksuotų vardinių kiekių taisyklės netaikomos neapmuitinamų prekių parduotuvių vykdomai prekybai. 11 pakeitime pakeičiama kai kurių sektorių fiksuotiems vardiniams kiekiams taikoma 20 metų laikino galiojimo sąlyga, pritaikius išimtinę sąlygą, kurioje Komisijos prašoma persvarstyti leidžiančių nukrypti nuostatų poreikį (16 pakeitimas). 13 pakeitime išbraukiama nuoroda į 4 straipsnį, nes aerozolių balionėlių privalomi vardiniai kiekiai naujame 4 straipsnyje bus uždrausti (12 pakeitimas). 14 pakeitime išbraukiamas reikalavimas valstybėms narėms parengti atitikimo lentelę, šis pakeitimas padarytas dėl 8 pakeitimu pridedamos naujos konstatuojamosios dalies. 16 pakeitimu įtraukiama peržiūros sąlyga, pagal kurią reikalaujama, kad Komisija reguliariai teiktų pranešimus, šis naujas įpareigojimas nustatytas dėl laikino galiojimo sąlygos panaikinimo 11 pakeitimu. 3.2. Komisija iš esmės sutinka su šiais pakeitimais: 3, 6, 7, 12, 20. Komisija iš esmės gali sutikti su šiais pakeitimais: 3 pakeitimu po 5 konstatuojamosios dalies įtraukiama nauja konstatuojamoji dalis, kurioje teigiama, kad turi būti surengta informacijos kampanija apie vieneto kainą. Komisija siūlo platesnę formuluotę: „Įgyvendinant šią direktyvą, reikėtų suteikti daugiau informacijos vartotojams ir gamintojams, siekiant užtikrinti platesnį vieneto kainos suvokimą". 6 pakeitimu keičiama 8 konstatuojamoji dalis pagrindžiant vardiniams kiekiams taikomą laikino galiojimo sąlygą, kuri pakeičiama peržiūros sąlygos sąvoka. Komisija sutinka su peržiūros sąlyga, tačiau siūlo formuluotę, kuri labiau atitiktų pagrindinę pasiūlymo mintį, kad privalomų vardinių kiekių nustatymas yra nuo reguliavimo panaikinimo principo leidžianti nukrypti nuostata; be to, konstatuojamoje dalyje turi būti paaiškinta, kad tuose sektoriuose, kuriuose bet kokiu atveju yra nustatyti privalomi vardiniai kiekiai, turi būti minimi tik tie kiekiai, kurių vartotojams yra parduodama daugiausiai. „ Kadangi privalomų vardinių kiekių išsaugojimas turi būti vertinamas kaip leidžianti nukrypti nuostata, jis turi būti periodiškai persvarstomas , atsižvelgiant į patirtį ir siekiant patenkinti vartotojų ir gamintojų poreikius. Šiems sektoriams turi būti pritaikyti egzistuojantys Bendrijos teisės aktai, visų pirma tam, kad fiksuoti Bendrijos vardiniai kiekiai būtų nustatyti tik tiems produktams, kurių vartotojams parduodama daugiausiai.“ 7 pakeitimu Parlamentas įtraukia antrą sakinį į 9 konstatuojamąją dalį, kartu su Komisija išreikšdamas susirūpinimą dėl kiekio ženklinimo etiketėmis kokybės, susijusio su Direktyvos 76/211 1 priedo 3 punkto dėl metrologinių reikalavimų fasuotiems produktams įgyvendinimu. Tačiau Komisija nepritaria Parlamento pakeitime išreikštai minčiai, kad nustatant fiksuotus vardinius kiekius būtų ginami pažeidžiami vartotojai. Be to, poreikis gerinti žymėjimą etiketėmis, kad jos taptų aiškesnės, turi būti apibrėžtas atskiroje konstatuojamojoje dalyje. 9 konstatuojamoji dalis: „Skatinant skaidrumą, visiems fasuotų produktų vardiniams kiekiams turi būti skirtas vienas teisės aktas, o Direktyvos 75/106/EEB ir 80/232/EEB turi būti panaikintos. 9bis konstatuojamoji dalis: Siekiant pagerinti vartotojų, visų pirma pažeidžiamų, pvz., neįgalių arba vyresnio amžiaus asmenų, apsaugą, deramas dėmesys turi būti skiriamas svorio ir tūrio nuorodoms ženklinant etiketėmis vartotojams skirtus produktus, kad etiketės ant fasuočių pateikiant prekes normaliomis sąlygomis būtų lengviau įskaitomos ir įžiūrimos. 12 pakeitimu siekiama išbraukti fiksuotus vardinius produktų, parduodamų aerozolių balionėliuose, kiekius. Komisija su tuo sutinka, tačiau pakeitimo formuluotė turi būti techniškai suderinta su Direktyvos 75/324/EEB, reglamentuojančios aerozolių balionėlius, terminais: “1. Ant aerozolių balionėlių turi būti nurodyta jų vardinė talpa. Ši nuoroda turi būti tokia, kad ji nebūtų supainiota su vardiniu tūriu. 2. Nukrypstant nuo Tarybos direktyvos 75/324/EEB 8 straipsnio 1 dalies e punkto, nebūtina nurodyti aerozolių balionėliais parduodamų produktų vardinės turinio masės.“ 20 pakeitimas skiriamas pridėti dar du dydžius prie alkoholiniams gėrimams skirto intervalo, nes šio pakeitimo prašė pramonė. Komisija su tuo sutinka. Tačiau siekiant suderinti terminologiją su Tarybos reglamentu, skirtu spiritiniams gėrimams (Reg. 1576/89), Parlamento vartojamas terminas „alkoholiniai gėrimai“ turi būti pakeistas terminu „spiritiniai gėrimai“. „Spiritiniai gėrimai 100 ml – 2000 ml intervale tik tokie devyni dydžiai: Ml: 100 — 200 — 350 — 500 — 700 — 1000 — 1500 — 1750 — 2000” 3.3. Pasiūlymai, kuriems Komisija nepritaria: 4, 5, 9, 15, 17, 18, 19, 21, 22, 23, 24, 25, 26, 27, 28, 29, 30, 31, 32, 33. Komisija nepritaria 4 pakeitimui , kuriuo pridedama nauja konstatuojamoji dalis, kurioje sakoma, kad „analizė, skirta direktyvos poveikiui“ rodo, kad fiksuoti dydžiai yra svarbūs pažeidžiamiems vartotojams dėl šių priežasčių: - Nuoroda į „analizę“ yra per daug neapibrėžta. - EP atlikta poveikio analizė neįrodė šio teiginio. Komisijos atliktas poveikio įvertinimas nepatvirtina EP poveikio įvertinimo išvadų. - Pažeidžiami vartotojai netampa mažiau pažeidžiami dėl pakuotės dydžiams taikomų privalomų taisyklių. Žiūrint į pačią pakuotę negalima nustatyti jos faktinio turinio, nes suvokimą stipriai veikia pakuotės medžiaga (tetrapakas, plastikas, stiklas), talpos rūšis (vienkartinio ar daugkartinio naudojimo) ir pakuotės forma (apvali, kvadratinė). Todėl vartotojas turi skaityti informaciją apie turinį. Komisija nepritaria 5 pakeitimui dėl to, kad nėra įrodymų, kad dėl liberalizavimo paplis pakuočių dydžiai ir kils rinkos nesklandumų; ypač ne tuose sektoriuose, kuriuos nori įtraukti Parlamentas. Taip pat nenustatyta, kad būtų daromas poveikis aplinkai. 9 pakeitime keletas sektorių išbraukiami iš direktyvos 1 straipsnio taikymo srities, taip pat jame teigiama, kad šiems sektoriams ir toliau bus taikomi nacionaliniai teisės aktai. Komisija nesutinka su šiuo pakeitimu, nes nėra įrodymų, kad būtų poreikis reguliuoti šiuos sektorius. Be to, direktyva, kurioje būtų leidžiamos nacionalinės leidžiančios nukrypti nuostatos, neturi kelti grėsmės vidaus rinkos sąvokai, nes šios nuostatos bet kokiu atveju nebūtų taikomos teisėtai pagamintiems arba į kitos valstybės narės rinką pateiktiems produktams. 15 pakeitimu produktams, kuriems Parlamentas siūlo įvesti reguliavimą, susijusį su privalomais vardiniais kiekiais, nustatoma laikina tvarka. Kadangi Komisija nepritaria minčiai, kad reikia reguliuoti naujus sektorius, ji taip pat prieštarauja laikinosios tvarkos nuostatai. 17 pakeitimu nustatomi privalomų vardinių kiekių dydžiai geriamajam pienui, kuriam privalomų dydžių, nustatytų ES lygmeniu, kol kas nėra. Kai kurios valstybės narės vietos gamintojams yra nustačiusios nacionalinius privalomus arba savanoriškus intervalus. Tačiau nacionalinė teisė niekada netaikoma teisėtai pagamintiems arba kitose valstybėse narėse į rinką pateiktiems produktams. Nepateikta svarių priežasčių, pagrindžiančių poreikį įvesti reguliavimą Bendrijos lygmeniu, skirtą pieno produktų privalomiems vardiniams kiekiams. Į 18 ir 19 pakeitimus įtraukiami JK privalomi vardiniai kiekiai, atspindintys pieno pintas. Kadangi Komisija nepritaria 17 pakeitimui, 18 ir 19 pakeitimus taip pat reikia atmesti. 21, 22, 23, 24 ir 25 pakeitimuose prašoma įvesti privalomus dydžius penkiems naujiems sektoriams, kuriuose šiuo metu nėra ES lygmeniu nustatytų privalomų dydžių. Kai kurios valstybės narės vietos gamintojams yra nustačiusios nacionalinius privalomus arba savanoriškus intervalus. Tačiau nacionalinė teisė niekada netaikoma teisėtai pagamintiems arba kitose valstybėse narėse į rinką pateiktiems produktams. Nepateikta svarių priežasčių, pagrindžiančių poreikį įvesti reguliavimą Bendrijos lygmeniu, skirtą šių sektorių privalomiems vardiniams kiekiams. 26, 27, 28, 29 ir 30 pakeitimai susiję su penkių naujų sektorių apibrėžimais. Kadangi Komisija prieštarauja privalomų dydžių šiems sektoriams nustatymui, pasiūlyme nereikia jų apibrėžti. 31 pasiūlyme ištaisomas tam tikrų priedo 4 punkte minimų kosmetikos produktų, kuriems fiksuoti vardiniai kiekiai nebūtų taikomi, jeigu jie būtų pardavinėjami aerozolių balionėliuose, apibrėžimas. Tačiau Parlamentas uždraudė fiksuotų vardinių kiekių, skiriamų produktams, parduodamiems aerozolių balionėliuose, principą. Todėl nėra pagrindo priede palikti 4 punktą. 32 pakeitime sviestas ir kava išbraukiami iš 9 pakeitimo, tačiau išlaikomi kiti 9 pakeitime minimi sektoriai, o Komisija su tuo nesutinka. 33 pakeitime pridedamos dvi 300 ir 330 ml Švedijoje naudojamos vertės prie geriamajam pienui 17 pakeitime skirto intervalo, o Komisija su tuo nesutinka. 4. KITI PASIŪLYMAI Pagal vertikalaus derinimo direktyvų, skirtų tirpiai kavai ir baltajam cukrui, reguliavimo persvarstymą dešimtojo dešimtmečio pabaigoje Komisija pasiūlė uždrausti egzistuojančius vardinių kiekių intervalus, tačiau Parlamentas tam prieštaravo. Sutaikinimo procedūros metu vertikaliosios direktyvos pagaliau buvo pakeistos, ir Komisija sutiko pasiūlyti vardinius kiekius šiems produktams horizontaliuose teisės aktuose, susijusiuose su fasuotų produktų vardiniais kiekiais. Todėl kai 2004 m. Komisija pateikė šį pasiūlymą dėl vardinių kiekių reguliavimo panaikinimo, šiems produktams ji padarė išimtį. Komisijos įsipareigojimas taip pat buvo susijęs su tirpia cikorija, tačiau tuo metu šiam sektoriui prašoma neskirti privalomų vardinių kiekių. 2005 m. Komisijos tarnybų atliktas tyrimas parodė, kad dauguma valstybių narių nebereguliuoja arba nebetaiko nacionalinio reguliavimo šiems sektoriams. Kadangi nėra svarių priežasčių, dėl kurių reikėtų iš naujo įvesti šių produktų privalomus vardinius kiekius, ir atsižvelgiant į tai, kad vykdant naują politiką akcentuojamas paprastinimas ir geresnis reguliavimas, Komisija siūlo išbraukti iš priedo 2 punktą ir atitinkamai panaikinti baltojo cukraus ir tirpios kavos apibrėžimus priedo 3 punkte. Todėl priedo 3 punktas tampa 2 punktu. 5. Pakeistas pasiūlymas Atsižvelgdama į EB sutarties 250 straipsnio 2 dalį, Komisija pakeičia savo pasiūlymą taip, kaip pirmiau išdėstyta.